Bad Aiblingin sijainti Rosenheimin piirikunnassa. Pienemmässä kuvassa piirikunnan sijainti Baijerin osavaltiossa.
**Bad Aibling** on kylpyläkaupunki Baijerin osavaltiossa Saksassa. Siellä harjoitetaan muun muassa lääketeollisuutta.

Maantiede
---------

Bad Aibling sijaitsee ylänkömaalla Baijerin eteläosassa noin 50 kilometriä Münchenistä kaakkoon.

Historia
--------

Keltit asuttivat Bad Aiblingin alueen noin vuonna 500 ennen ajanlaskun alkua. Roomalaiset miehittivät alueen vuonna 15 eaa. ja keltit alkoivat roomalaistua. Rooman valtakunnan luhistumisen aikoihin noin 470 jaa. bajuvaarit (baijerilaiset) alkoivat ottaa alueella jalansijaa. Varhaisin kirjallinen maininta Bad Aiblingista on päivätty 13. tammikuuta 804 muodossa Epininga. Rutto ja sodat koettelivat paikkakuntaa, ja kolmikymmenvuotisen sodan loppuvaiheessa kesällä 1648 ruotsalaiset miehittivät alueen. Lisäksi Aibling koki kuusi tuhoisaa tulipaloa 1498–1811. Aiblingin 1800-luku oli kokonaisuutena hyvää aikaa ja paikkakuntaa ympäröiviä soita alettiin hyödyntää matkailumielessä. Bad Aibling sai kaupunkioikeudet 1. huhtikuuta 1933. Toisen maailmansodan lopulla 1944–1945 Yhdysvaltain joukot pommittivat Bad Aiblingia ja kaupunki antautui 1. toukokuuta 1945. Siihen liitettiin maalaiskunnat Ellmosen, Mietraching ja Willing 1970-luvulla.

Bad Aiblingin maamerkki on kirkko Mariä Himmelfahrt, jonka historia alkaa vuodesta 912. Kirkko sijaitsee Hofbergin kukkulalla, kuten myös Schloss Prantseck. Se on alkuaan Prantin suvulle kuulunut linna, jonka historia ulottuu 1500-luvulle.

Talous ja liikenne
------------------

Bad Aiblingin suuria työnantajia ovat B&O Gruppe ja Swiss Caps GmbH. Bad Aiblingissa on kaksi rautatieasemaa. Ne sijaitsevat rataosuudella Holzkirchen–Rosenheim, jota kutsutaan myös nimellä Mangfalltalbahn. Bahnhof Bad Aibling sijaitsee keskustassa. Noin kilometrin siitä kaakkoon sijaitsee rautatiepysäkki Bad Aibling Kurpark. Lähin moottoritie on aivan kaupungin etelärajaa viistävä BAB 8, josta on alemman tieverkon liittymä kaupungin katuverkkoon.

Lähteet
-------

1. ↑  Entfernung von Bad Aibling, Deutschland nach München, Deutschland *Entfernungsrechenenkm.com*. Viitattu 16.3.2024. (saksaksi)
2. ↑  Chronik : Die Chronik von Bad Aibling *Rathaus.bad-aibling.de*. Stadt Bad Aibling. Viitattu 16.3.2024. (saksaksi)
3. ↑  Atlas zum Wiederaufbau : Bad Aibling *Hdbg.eu*. Bayerisches Staatsministerium für Wissenschaft und Kunst. Viitattu 16.3.2024. (saksaksi)
4. ↑  Die Stadtpfarrkirche Mariä Himmelfahrt *Rathaus.bad-aibling.de*. Stadt Bad Aibling. Viitattu 16.3.2024. (saksaksi)
5. ↑  Schloss Prantseck *Bad-aibling.de*. AIB-KUR - Gesellschaft für Kur & Tourismus Bad Aibling mbH & Co. KG. Viitattu 16.3.2024. (saksaksi)
6. ↑  Standortprofil Bad Aibling: Wirtschaft und die größten Unternehmen *Die-deutsche-wirtschaft.de*. Die Deutsche Wirtschaft. Viitattu 16.3.2024. (saksaksi)
7. ↑  Bahnhof Bad Aibling *Bad-aibling.de*. AIB-KUR - Gesellschaft für Kur & Tourismus Bad Aibling mbH & Co. KG. Viitattu 21.3.2024. (saksaksi)

Aiheesta muualla
----------------

* Bad Aibling, Baijeri, Saksa — Sunrise, Sunset and Daylength

CommonsCommons
Wikimedia Commonsissa on kuvia tai muita tiedostoja aiheesta **Bad Aibling**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Bad Aibling)